

 **REPUBLIKA HRVATSKA**

**BJELOVARSKO-BILOGORSKA**

 **Ž U P A N I J A**

 **OPĆINA ŠANDROVAC**

 **OPĆINSKO VIJEĆE**

**KLASA: 551-04/25-01/1**

**URBROJ: 2103-15-01-25-1**

**U Šandrovcu, 03.01.2025.**

Na temelju članka 4. Odluke o jednokratnoj pomoći mladim i doseljenim obiteljima sa područja Općine Šandrovac u 2025. godini (“Općinski glasnik Općine Šandrovac” 6/2024.) i članka 58. stavak 1. točka 6. Statuta Općine Šandrovac (“Općinski glasnik Općine Šandrovac“ broj 01/2021, 06/2021, 08/2023) općinski načelnik općine Šandrovac dana 03.01.2025. godine objavljuje

**JAVNI POZIV**

**za dodjelu jednokratne pomoći mladim i doseljenim obiteljima**

**sa područja Općine Šandrovac u 2025. godini**

**OPĆE ODREDBE**

**I.**

Pozivaju se članovi mladih i doseljenih obitelji sa prebivalištem na području Općine Šandrovac da podnesu prijavu za dodjelu jednokratne pomoći u 2025. godini.

**II.**

Postupak dodjele jednokratne pomoći, kao i prava i obveze korisnika, utvrđeni su Odlukom o jednokratnoj pomoći mladim i doseljenim obiteljima sa područja Općine Šandrovac u 2025. godini (“Općinski glasnik Općine Šandrovac” 6/2024.).

**ODREDBE O POMOĆI ZA MLADE I DOSELJENE OBITELJI I VISINI POMOĆI**

**III.**

Pomoć za mlade i doseljene obitelji na području Općine Šandrovac je novčani iznos koji se isplaćuje obiteljima sa prijavljenim prebivalištem na području Općine Šandrovac, pod uvjetom da nemaju prijavljeno boravište na drugom području, kao mjera za zadržavanje postojećih stanovnika i privlačenje novih stanovnika za život u Općinu Šandrovac.

Pravo na jednokratnu pomoć mogu ostvariti i koristiti obitelji čiji članovi su državljani Republike Hrvatske, ne stariji od 45. godina, sa prijavljenim prebivalištem na području Općine Šandrovac u trajanju od najmanje 6 mjeseci, od kojih se barem jedan član obitelji oženio/udala i doselio/la na područje općine Šandrovac.

Pravo na jednokratnu pomoć mogu ostvariti i koristiti obitelji čiji članovi su državljani Republike Hrvatske sa prijavljenim prebivalištem na području Općine Šandrovac u trajanju od najmanje 6 mjeseci ili duže, koji sklope brak u vjerskom ili građanskom obliku u 2025. godini, ukoliko podnesu zahtjev Jedinstvenom upravnom odjelu Općine Šandrovac za isplatu pomoći, nakon najmanje 6 mjeseci trajanja braka.

Pravo na jednokratnu pomoć u 2025. godini mogu ostvariti i koristiti obitelji čiji članovi su državljani Republike Hrvatske sa prijavljenim prebivalištem na području Općine Šandrovac, koji su sklopili brak u vjerskom ili građanskom obliku u 2024. godini, ukoliko su u 2025. godini ispunili uvjet prebivališta i trajanja braka (najmanje 6 mjeseci), te ako podnesu zahtjev Jedinstvenom upravnom odjelu Općine Šandrovac za isplatu pomoći.

**IV.**

Iznos pomoći za mlade i doseljene obitelji od 2.500,00 eura (slovima:dvijetisućeipetstotinaeurainulacenti) isplatiti će se u jednokratnom iznosu u roku od 60 dana od dana podnošenja zahtjeva na žiro račun, tekući račun ili štednu knjižicu podnositelja zahtjeva.

Pomoć za mlade i doseljene obitelji isti članovi obitelji mogu koristiti samo jednokratno.

**ROK ZA DOSTAVU PRIJAVA**

**V.**

Zahtjevi za isplatu pomoći podnose se Jedinstvenom upravnom odjelu općine Šandrovac, Bjelovarska 6, 43227 Šandrovac, do zaključno 15. prosinca 2025 godine.

Prijave zaprimljene izvan roka  neće se uzeti u razmatranje.

Nepotpune prijave  neće se uzeti u razmatranje, osim u slučaju da je postojao opravdani razlog za dostavu nepotpune prijave.

**DOSTAVA DOKUMENTACIJE**

**VI.**

Za ostvarivanje prava na jednokratnu pomoći mladim i doseljenim obiteljima sa područja Općine Šandrovac u 2025. godini potrebno je dostaviti sljedeću dokumentaciju:

1. zahtjev (na propisanom obrascu)

2. preslik osobne iskaznice podnositelja zahtjeva,

3. potvrdu o prebivalištu za sve članove obitelji: dijete i roditelje odnosno samohranog roditelja od nadležne policijske uprave,

4. preslik vjenčanog lista i/ili preslik rodnog lista za svako dijete u obitelji,

5. presliku i broj žiro računa, tekućeg računa ili štedne knjižice podnositelja zahtjeva.

6. ispunjenu izjavu za dozvolu obrade osobnih podataka.

**ZAVRŠNE ODREDBE**

**VII.**

Jedinstveni upravni odjel općine Šandrovac utvrđuje da li su ispunjeni uvjeti za isplatu jednokratne pomoći u roku od 8 dana od primitka zahtjeva.

U slučaju da su ispunjeni uvjeti, Jedinstveni upravni odjel Općine Šandrovac donosi zaključak o kojem se obavještava podnositelj zahtjeva.

U slučaju da nisu ispunjeni uvjeti, Jedinstveni upravni odjel Općine Šandrovac donosi rješenje o kojem se obavještava podnositelj zahtjeva.

Na predmetno rješenje podnositelj zahtjeva može izjaviti žalbu Općinskom načelniku Općine Šandrovac u roku od 8 dana od dana primitka rješenja preporučenom pošiljkom

**VIII.**

Osobe koje se prijave na javni poziv  svojim potpisom na prijavi potvrđuju da su upoznate s odredbama koje reguliraju provedbu javnog poziva.

Podnositelji prijave svojim potpisom daju suglasnost da voditelj obrade osobnih podataka prikupi i obradi osobne podatke u skladu s Općom uredbom o zaštiti osobnih podataka i Zakonom o provedbi opće uredbe o zaštiti osobnih podataka.

**IX.**

Za sve dodatne informacije u vezi ovog javnog poziva zainteresirani se mogu obratiti Jedinstvenom upravnom odjelu Općine Šandrovac radnim danom od 7,00 do 15,00 sati, na broj telefona: 043/874-128.

**OPĆINSKI NAČELNIK OPĆINE ŠANDROVAC**

Dario Halauš, mag.ing.agr.